21.12.2021

**Δελτίο Τύπου**

**Μίλτος Χρυσομάλλης:** **Βιώσιμη λύση για τη σταφίδα χωρίς λαϊκισμούς και κορώνες για αποσύρσεις των αποθεμάτων**

Με αφορμή την ανακοίνωση του Υπουργείου Αγροτικής Ανάπτυξης και Τροφίμων για το ζήτημα των αποθεμάτων της σταφίδας σοδειάς 2020, ο βουλευτής Μεσσηνίας της ΝΔ Μίλτος Χρυσομάλλης έκανε την ακόλουθη δήλωση:

«*Με συγκροτημένες κινήσεις ο Υπουργός Αγροτικής Ανάπτυξης και Τροφίμων Σπήλιος Λιβανός προχώρησε σε όλες εκείνες τις ενέργειες, για τις οποίες συζητάμε και εργαζόμαστε αθόρυβα εδώ και καιρό, προκειμένου να διασφαλιστεί το εισόδημα και ο μόχθος των Ελλήνων σταφιδοπαραγωγών. Η σημερινή ανακοίνωση του ΥΠΑΑΤ αποδεικνύει ότι χωρίς κορώνες και υπερφίαλες απαιτήσεις δίδονται οι λύσεις που έχει ανάγκη ο Έλληνας αγρότης σταφιδοπαραγωγός, μέσα από διάλογο και ευρεία συναίνεση. Έτσι, το ΥΠΑΑΤ προχωρά στην ολοκλήρωση όλων εκείνων των ενεργειών προκειμένου* ***να απορροφηθούν από τον ιδιωτικό τομέα τα ελεγμένα ποιοτικά αποθέματα του 2020****, μια διαδικασία που σταθεροποιεί την αγορά της σταφίδας και εξασφαλίζει τιμή πώλησης που θα κυμανθεί στο* ***1,40 ευρώ ανά κιλό*** *για τους παραγωγούς μας. Παράλληλα, το Υπουργείο ενισχύει την εθνική εξαγωγική στρατηγική, έχοντας στόχο τα 2,35 ευρώ ανά κιλό, ως τιμή εξαγωγικής πώλησης της σταφίδας.*

***Χωρίς λαϊκισμό, χωρίς παράνομες κινήσεις*** *και ενάντια σε όλες αυτές τις φωνές που ζητούσαν παράλογα πράγματα, το ΥΠΑΑΤ, ο Υπουργός και όσοι εργαστήκαμε προς αυτή την κατεύθυνση, δίνουμε λύση για μια ακόμα φορά σε ένα μείζον αγροτικό πρόβλημα, επιβεβαιώνοντας στην πράξη αυτό που λέγαμε από την αρχή: η Κυβέρνηση και το Υπουργείο* ***θα ενισχύσουν τον Έλληνα παραγωγό και όχι τα ιδιωτικά συμφέροντα****, με αποσύρσεις αποθεμάτων που θα επέφεραν σίγουρα* ***βαριά πρόστιμα*** *για την χώρα μας. Αυτή ήταν σταθερά και η δική μου προσωπική θέση από την αρχή του προβλήματος, την οποία υποστήριξα ακόμα και όταν κάποιοι κινδυνολογούσαν για την επικείμενη καταστροφή της σταφιδοπαραγωγής στον τόπο μας. Και μην ξεχνάμε ότι στο τραπέζι υπάρχει ακόμα και η χρηματική ενίσχυση των παραγωγών λόγω covid, όπως έχει δεσμευθεί από την αρχή ο Σπήλιος Λιβανός.*

*Θα συνεχίσουμε να στηρίζουμε έμπρακτα τον πρωτογενή τομέα στην Ελλάδα, ειδικά την περίοδο της πανδημίας, όπως το κάναμε αθόρυβα και ουσιαστικά με* ***την πατάτα και το ελαιόλαδο****. Μακριά από λαϊκισμούς, συμφέροντα και κορώνες, με μόνο γνώμονα το συμφέρον του παραγωγού.*».